# Bekecs Község Önkormányzata Képviselő-testületének

# 1/2017. (II.3.) önkormányzati rendelete

## **a köztisztviselői törvény végrehajtásával kapcsolatos helyi szabályokról**

Bekecs Község Önkormányzata Képviselő-testülete a Magyarország 2017. évi központi költségvetéséről szóló 2016. évi XC. törvény 59. § (6) bekezdésében, a közszolgálati tisztviselőkről szóló 2011. évi CXCIX. törvény 232/A. §-ában, a 234. § (3) b) pontjában  és (4) bekezdésében, 237. §-ában kapott felhatalmazás alapján, az Alaptörvény 32. cikk (1) a) pontjában meghatározott feladatkörében eljárva a következőket rendeli el.

**1. § (1) E rendelet hatálya a Bekecsi Közös Önkormányzati Hivatal (a továbbiakban: Hivatal) köztisztviselőire, ügykezelőire terjed ki.**

**(2) A rendelet előírásait a 2. § és a 4. § kivételével a polgármesterre is alkalmazni kell.**

**2. § Bekecs Község Önkormányzata Képviselő-testülete (a továbbiakban: képviselő-testület) a Hivatalban foglalkoztatott köztisztviselők vonatkozásában 2017. évben az illetményalapot 42.000,-Ft-ban állapítja meg.**

**3. §** A Hivatal köztisztviselői számára a Közszolgálati Tisztviselők Napja, július l-je munkaszüneti nap.

**4. §** (1) A képviselő-testület a Hivatalban foglalkoztatott köztisztviselők részére 2017. évben illetménykiegészítést állapít meg.

(2) Az illetménykiegészítés mértéke:

1. felsőfokú iskolai végzettségű köztisztviselő esetén alapilletményének 20%-a,
2. középfokú iskolai végzettségű köztisztviselő esetén alapilletményének 20%-a.

5. § (1) A képviselő-testület vissza nem térítendő juttatásként

a) rendkívüli pénzbeli szociális segélyt

b) temetési segélyt,

c) egészségügyi juttatásként szemüveg vásárláshoz hozzájárulást

biztosít.

(2) A képviselő-testület visszatérítendő juttatásként illetményelőleget biztosít.

(3) Az (1) és (2) bekezdésben biztosított juttatások mértékét, feltételeit, az elbírálás, elszámolás rendjét a Jegyző Közszolgálati Szabályzatban állapítja meg.

(4) A rendeletben szabályozottak fedezetét a képviselő-testület az önkormányzat éves költségvetésében határozza meg és biztosítja.

6. § Ez a rendelet a kihirdetését követő napon lép hatályba.

# 7. § (1) Hatályát veszti a polgármesteri hivatalba foglalkoztatott köztisztviselőket megillető szociális jóléti és egészségügyi juttatásokról, valamint szociális és kegyeleti támogatásokról szóló 23/2001. (X.30.) önkormányzati rendelet kiegészítéséről szóló 10/2003. (VII.25.) önkormányzati rendelet.

# (2) Hatályát veszti a Bekecsi Közös Önkormányzati Hivatalban foglalkoztatott köztisztviselők illetménykiegészítéséről szóló 2/2015.(III.1.) önkormányzati rendelet.

|  |  |
| --- | --- |
| Dr. Bodnár László | Bodnár Jánosné |
| polgármester | jegyző |

Záradék:

A rendelet kihirdetésének napja:

Bekecs, 2017.02.03.

Bodnár Jánosné

jegyző